Спиридон Дрожин
Труд и мъка, пот обилен…

Превод от руски: Василка Хинкова, —

chitanka.info

Труд и мъка, пот обилен,

сбръчкано чело,

гнет жесток и непосилен,

нужда и тегло.

Болка в костите, мазоли,

кални длани. Дни,

преизпълнени с неволи

в четири стени.

Студ, гладуване, страдание,

поломен гръбнак

и за всичко — подаяние

от ръждив петак.

Ярко слънце ще изгрее

и под този свод —

като птица ще запее

клетият народ.

Плач зад тез стени прелита,

гърчат се тела

и във стона се преплита

смях на колела.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.